2013. aasta Eesti meistrivõistluste II etapp veoautokrossis
Tapa kevad 2013

Võistlusjuhend

Registreeritud EAL-s nr: 34/AK

1. Ajakava võistluspäeval laupäeval, 1. juunil Tapa krossirajal:
Kell 12-12.45 Võistlustele registreerimine, dokumentide kontroll
Kell 12-13 Tehniline kontroll
Kell 13-13.45 Vabatreening
Kell 13.45 Võistlejate koosolek
Kell 14-15 Kontrollsõidud 
Alates kella 15 Finaalsõidud
Autasustamine
Täpne ajakava ja võistlussõitude tulemused ametlikul teadetetahvlil.
Võistluste orienteeruv lõpp kell 18

2. Võistluste organiseerimine ja juhtimine:
2.1 Võistlused viiakse läbi vastavuses EAL Võistlusmäärustega autokrossis,
kehtivatele tehnilistele tingimustele, Eesti MV Üldjuhendiga ja antud võistluse
juhendiga.

2.2 Võistlused korraldab:
MTÜ VASK Plekikiisu
Info tel: 566 400 14 (Mart Kork); 51 936 498 (Aivar Ojaperv)

2.3 Kohtunikud:
Võistluste juht: Jaan Villak 
Peasekretär: Juks Ojaperv
Tehnilise kontrolli esimees: Marko Luhthein

3. Rada:
3.1 Tapa krossirada, pikkus 1100 m, laius 10-16 m, stardis kuni 20 m. Rajakatteks on savi, kruus ja paepinnas. Võistlusraja servad on tähistatud. Võistlustel on kasutusel nn joker lap, mille läbimise kord vastavalt veoautokrossi üldjuhendile. Lisainfo võistlejate koosolekul.

4. Võistlusklassid:
4.1 Veoautod GAZ-51/52
4.2 Veoautod GAZ-53
4.3 Veobagi Super
4.4 Vastavalt üldjuhendile eraldi arvestus veobagile GAZ 51
Kõrge mustriga rehvide (nn traktorirehvide) kasutamine on keelatud!!!

5.Osavõtjad:
5.1 Osavõtjad peavad esitama kehtiva sõitjalitsentsi, auto tehnilise kaardi, EAL või LAF registreerijalitsentsi ning täidetud osavõtuavalduse.
5.2 Osavõtumaks 50 eurot; tasumine kohapeal. Rangelt soovitatav on eelregistreerimine leheküljel www.autosport.ee

6. Võistluste käik:
6.1 Kõikides masinaklassides võistluste käik vastavalt EMV Veoautokrossi Üldjuhendile 2013. a.
7. Start:
7.1 Stardi paigutus 2-3-2-3-2. Stardisignaaliks on fooritulede kustumine.
7.2 Valestartijat karistatakse 10 sekundilise peatusega boksis esimese kolme ringi
jooksul.
7.3 Võistlejaid informeeritakse finišini jäänud ringide arvust eritahvlitega.
8. Protestid:
8.1 Proteste võib esitada võistluste juhile vastavalt EAL Võistlusmäärustikule 15. min
jooksul pärast mitteametlike tulemuste avaldamist teadetetahvlil. Protestimaks 64 eurot, auto lahtivõtmisel 192 eurot.
9. Autasustamine:
9.1 Igas masinaklassis autasustatakse kolme paremat. Juhul, kui samas masinaklassis startis viis või vähem võistlejat, võib korraldaja autasustada ainult võitjat.
9.2 Autasustamine toimub võistluspaigas 30 minutit pärast võistlustulemuste avaldamist ametlikul teadetetahvlil.
10. Vastutus ja kindlustus:
10.1 EAL ja võistluste korraldajad ei vastuta võimalike õnnetuste ja nende
tagajärgede eest.